Lubokbilde av khorovod-dans frå 1700-talet.
Khorovod-dans i Belgorod i 2014.
**Khorovod** er ein austslavisk folkedans der ein dansar ringdans og syng i kor til. Han kan også vera akkompagnert av instrument. Khorovod er rekna som ein av dei elste russiske dansane, og skal gå over 1000 år tilbake. I Russland har dansen òg vore kjend som *karagod*, *tanok* og *krug*.

Khorovod-dansar og songar kan vera knytte til rituale, og mange av dei formidlar førestillingar som går langt tilbake i tid, ofte med førkristent innhald.

Mot slutten av 1800-talet byrja khorovod å fortrengast av nyare dansar, som kvadrilje, vals og polka.

Ordsoge
-------

Ordet *khorovod* (russisk хорово́д, IPA: [xərɐˈvot], ukrainsk хоровод, коло, kviterussisk карагод  [karaˈɣot], bulgarsk хоро, polsk korowód) skal stamma frå gresk *choreia* (gammalgresk χορεία). Gresk kultur har hatt sterk innverknad på russisk kultur. Han er i slekt med den greske ringdansen choreia, kolodans (sørslavisk ringdans frå Serbia, Kroatia og Bosnia), horadans (Balkan), kochari (armensk og aserbajdsjansk folkedans).

Regionale variantar i Russland
------------------------------

Khorovod-dans blei dansa på ulike måtar i ulike delar av det gamle Russland.

I Nord-Russland var dansen kjend for avmålte, rolege rørsler og vakre, mystiske melodiar.

I Sentral-Russland i områda rundt Moskva var dansen muntrare og lettare. Ein song russiske folkesongar som akkompagnement. Dansarar klappa og sparka og utførte raske, energiske rørsler.

Danseforma i Sør-Russland er kjend for raske, livlege rørsler og komplekse mønster som viser fram styrke, energi og ungdom.

Khorovod i andre verk
---------------------

Khorovod har inspirert mykje av russisk kunstmusikk og opptredenar. Til eit patriotisk stykke av Catterino Cavos frå 1812, 'Militsen, eller kjærleik for fedrelandet', utforma den fyrste kjende russiske koreografen Ivan Valberkh eit ballett-divertissement som inneheldt khorovod-dans. Rimskij-Korsakov nytta khorovod i operaene *Mlada* (1892), 'Mainatta' (1892) og 'Julaftan' (1895).

Khorovodmusikk blei brukt av Prokofjev i 1936 til ei scenesetjing av Pusjkin-stykket Eugen Onegin, som fyrst blei oppført i 2012 ved Princeton University. Stravinskij nytta khorovod-aktig musikk både i *Eldfuglen* og *Vårofferet*.

Galleri
-------

* Bilde av khorovod-dansarar frå 1848Bilde av khorovod-dansarar frå 1848
* Ein ung mann bryt inn i ein jente-khorovod. Måleri frå 1902 av Andrej Rjabusjkin.Ein ung mann bryt inn i ein jente-khorovod. Måleri frå 1902 av Andrej Rjabusjkin.
* 'Runddansar. Round. Vnukovo, Moskva oblast'. Måleri frå 1903 av K. Juon.'Runddansar. Round. Vnukovo, Moskva oblast'. Måleri frå 1903 av K. Juon.
* Khorovd-dans måla av Nikolai Mikhailovitsj Grigorijev (1890-1943)Khorovd-dans måla av Nikolai Mikhailovitsj Grigorijev (1890-1943)
* Horovod-dansarar ved Don, fotografert før 1917Horovod-dansarar ved Don, fotografert før 1917
* 'Midtsommarnatt'. Måleri av Mikhail Filippovitsj frå 1921.'Midtsommarnatt'. Måleri av Mikhail Filippovitsj frå 1921.
* Verdsrekord med 2511 deltakarar i ein ringdans i mønster i Belgorod i Russland.Verdsrekord med 2511 deltakarar i ein ringdans i mønster i Belgorod i Russland.

Kjelder
-------

1. ↑  RBTH, Daria Krylova (5. januar 2017). «8 facts about the khorovod, Russia’s oldest dance». *www.rbth.com* (på engelsk). Henta 21. mai 2019.
2. ↑  Hunt, David (2003). «The Association of the Lady and the Unicorn, and the Hunting Mythology of the Caucasus». *Folklore* **114** (1): 75–90. ISSN 0015-587X.
3. ↑  Frank, Stephen P. (1992). «"Simple Folk, Savage Customs?" Youth, Sociability, and the Dynamics of Culture in Rural Russia, 1856-1914». *Journal of Social History* **25** (4): 711–736. ISSN 0022-4529.
4. ↑  «Russian dance Khorovod | RusClothing.com». *www.rusclothing.com*. Henta 21. mai 2019.
5. ↑  RBTH, Daria Krylova (5. januar 2017). «8 facts about the khorovod, Russia’s oldest dance». *www.rbth.com* (på engelsk). Henta 21. mai 2019.
6. 1 2  WILEY, ROLAND JOHN (2015). «Dances in Opera: St. Petersburg». *Dance Research: The Journal of the Society for Dance Research* **33** (2): 227–257. ISSN 0264-2875.
7. ↑  Naroditskaya, Inna (2011). «Mlada and the Spellbinding Female Circle». Oxford University Press. ISBN 978-0-19-534058-7. doi:10.1093/acprof:oso/9780195340587.001.0001/acprof-9780195340587-chapter-007.
8. ↑  Emerson, Caryl (2013). «Tairov's Theater, Evreinov's Monodramatic Moment, and the Lessons of "Eugene Onegin", a Drama in Verse». *Pushkin Review / Пушкинский вестник*. 16/17: 1–23. ISSN 1526-1476.
9. ↑  Craft, Robert (1966). «The Rite of Spring: Genesis of a Masterpiece». *Perspectives of New Music* **5** (1): 20–36. ISSN 0031-6016. doi:10.2307/832386.

* *Denne artikkelen bygger på «Khorovod» frå Wikipedia på engelsk, den 28. september 2021.*

Bakgrunnsstoff
--------------

 Commons har multimedium som gjeld: **Khorovod**

* Khorovod description and history